[{"text_idx": "#000003", "text": "Nola bururatu zitzaizuen Irulegiko Eskuari buruz haurrentzako liburu bat idaztea?"}, {"text_idx": "#000004", "text": "Bakarne: Denonartean argitaletxeko Unairekin hitz egin genuen eta aurten euskal mitologiarekin loturiko zeozer idaztea proposatu zigun. Hasiera batean baietz esan genuen eta idazten hasi behar genuenean ohartu ginen ez zela euskal mitologiaz hitz egiteko momentua, mundu guztiak burua beste nonbait zuela ikusita. Irulegiko Eskuaren aurkikuntzaren ostean helduak hunkituta geunden eta txikiak ere gertakari horren partaide egin behar genituela pentsatu genuen. Horrela hasi ginen liburu hau idazten. Asuni ere esan genion eta baietz esan zuen eta horrela egin genuen aurrera."}, {"text_idx": "#000006", "text": "Izaskun: Bai, nahiko azkarra izan da, momentua aprobetxatu nahi genuelako. Horrelako gauzak momentuan bertan egin behar dira, bestela ahazteko arriskua dagoelako. Hau momentu aproposa zela iruditu zitzaigun. Bakarnek kontaktu batzuk lortu zituen Aranzadin eta Nafarroako Gobernuko arkeologoen artean eta beraiekin hasi ginen buru-belarri lanean. Prozesua nahiko azkarra izan da, baina oso aberasgarria."}, {"text_idx": "#000008", "text": "Bakarne: Hori da, testuingurua benetakoa da. Horretarako, Teresa Lacosta Ramirez arkeologoaren, Nafarroako arkeologo batzuen eta Aranzadiko kideen laguntza izan dugu. Beraiei esker eskua nola aurkitu zuten eta aurkikuntzak zelako garrantzia duen jakin dugu. Liburu oso aberatsa da atzetik duen guztia benetakoa delako eta, eskuaren istorioaz gain, haurrek duela 2.000 urte nola bizi ziren deskubrituko dutelako."}, {"text_idx": "#000009", "text": "Liburuaren bitartez haurrak aurkikuntzaren garrantziaren partaide egin nahi izan dituzue?"}, {"text_idx": "#000013", "text": "Bakarne: Ohituta gaude hori etengabe egiten, beraz, badakigu gutxi gorabehera nola egin behar den. Gainera, Izaskun irakaslea izanik, gure publikoa oso ondo ezagutzen du."}, {"text_idx": "#000014", "text": "Izaskun: Oso lan aberasgarria izan da, guk ere liburuan agertzen ez diren xehetasun asko ikasteko aukera izan dugu arkeologoen eskutik. Liburua haurrekin lantzerakoan berriz, harrigarria da nola pizten zaien gaiarekin lotutako mila galdera egiteko grina. Testuingurua azaldu heinean txundituta geratzen dira kontatzen ari zaren istorioa beren buruetan irudikatzen dutenean. Irudi errealak ere erakutsi dizkiet dena ondo uler dezaten, eta adibidez, zur eta lur geratzen dira hain etxe txikietan bizi zirela azaltzen diezunean. Azken batean, jakin-mina pizteak erakusten du lana ondo egina dagoen edo ez."}, {"text_idx": "#000015", "text": "Zuen arteko elkarlanak lana erraztu dizuela esango zenukete?"}, {"text_idx": "#000017", "text": "Izaskun: Aberasgarria da gainera elkarlanean lan egitea, askotan gai baten inguruan ikuspuntu ezberdinak izan ohi ditugulako, baina gure artean hitz eginez ados jartzen gara beti erdibideko punturen bat aurkitzeko. Bakarnerekin eta Asunekin lan egitea oso erraza da."}, {"text_idx": "#000018", "text": "\u201cNahiz eta haurrei bideratutako liburua izan, bitxia da heldu asko liburua erosten ari dela beraiek irakurtzeko\u201d"}, {"text_idx": "#000019", "text": "Izaskun Zubialde, idazle eta irakaslea"}, {"text_idx": "#000020", "text": "Irunen Liburu Azokan egindako liburuaren aurkezpena berezia izan zen, ezta?"}, {"text_idx": "#000021", "text": "Bakarne: Bai, guretzako oso egun garrantzitsua eta polita izan zen. Gu gainera irundarrak gara eta sekulakoa izan zen etxera itzultzea liburu hau aurkezteko. Gainera, Nafarroako Gobernuko arkeologo bat etorri zen gurekin, Jesus Garci\u0301a Gonza\u0301lez eta aukera aparta izan zen bere ahotik aurkikuntzaren nondik norakoak entzutea, prozesu guztia goitik behera azaldu baitzuen."}, {"text_idx": "#000022", "text": "Izaskun: Lan guztia amaituta, egin ditugun 20 liburuen artean liburu hau lehen aldiz gure herrian aurkezteko zortea izan genuen. Gainera, konpainia ezin hobean egin genuen, beraz, asko gozatu genuen aurkezpena."}, {"text_idx": "#000023", "text": "Euskaraz eta gazteleraz gain, liburua laster ingelesez ere eskuratu ahalko da, ezta?"}, {"text_idx": "#000024", "text": "Bakarne: Gure liburu guztiak ingelesera itzuli izan dira, Euskal Herriko Unibertsitatearekin akordio bat dugulako. Izan ere, USAC (University Studies Abroad Consortium) programaren bitartez Ameriketatik etorritako ikasleak dira eta guretzat oso positiboa da euskal etxeekin harremanetan jartzeko aukera ematen digulako. Azken batean, gure kulturaren transmisioa asko errazten digu, beraiek ere euskal mitologiaz gehiago jakin nahi dutelako."}, {"text_idx": "#000025", "text": "Hasi al zarete irakurle txiki zein helduen balorazioak jasotzen?"}, {"text_idx": "#000026", "text": "Izaskun: Eskolako txikien eta inguruan ditudan beste haurren artean liburua asko gustatu dela ikusi dut. Gurasoek ere esan didate oso ondo aurkeztua dagoela eta liburuaren testuingurua erreala dela jakinda, beraiek ere garrantzi handiagoa eman diote horrelako liburu bat eskuartean edukitzeari. Nahiz eta haurrei bideratutako liburua izan, bitxia da heldu asko liburua erosten ari dela beraiek irakurtzeko."}, {"text_idx": "#000027", "text": "Bakarne: Baino ez pentsa, denetarik dago. Beste batzuek, aldiz, oportunista batzuk garela esan digute eta pena da. Izan ere, gure asmoa ez zelako dirua egitea. Gure helburua aurkikuntza hau haurrei azaltzea eta eskuaren esanahiaz hitz egitea izan da."}, {"text_idx": "#000028", "text": "Orokorrean lanak izandako harrera ona ikusita, gaiaren inguruan sor daitezkeen berrikuntzekin bigarren zatirik idaztea pentsatu duzue?"}, {"text_idx": "#000031", "text": "Elkarrizketa osoaren bideoa Txingudi Onlinen ikusgai."}, {"text_idx": "#000032", "text": "Aginagaldetarrek hasi dute Ola Sagardotegiko 24. txotx denboraldia Euskara ikasteko gogoa eta aukerak Larreaundi auzora zabaldu dira Hizkuntza tituluetatik harago ere euskara ikastea posible delako"}, {"text_idx": "#000034", "text": "Euskara ikasteko gogoa eta aukerak Larreaundi auzora zabaldu dira"}, {"text_idx": "#000043", "text": "837 Comunicacio\u0301n y Publicidad S.L."}, {"text_idx": "#000047", "text": "Non lortuIrungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}]